De stod øverst på listen, da Nordjyllands mest fantastiske fællesskab skulle findes. Til den store finale lørdag aften i Helsingør, kunne det dog ikke blive til en samlet sejr for Aalborg Garden, der var TV2 Nords bud på en vinder i konkurrencen mellem de otte TV2 Regioner. Det blev til en femte plads til Aalborg Garden blandt de otte fælleskaber, der deltog ved konkurrencen. Det hele blev afgjort ved afstemninge blandt alle landets borgere. Her fik Aalborg Garden 12,7 procent af stemmerne. Vinderen blev Thune IF, der var TV2 Lorrys bud på et fantastisk fælleskab. De hentede hele 19,3 procent af stemmerne, og de kan dermed lade sig hylde som Danmarks mest Fantastiske Fællesskab 2018.
Det blev til en femte plads til Aalborg Garden, da vinderen af Fantastiske Fællesskaber skulle findes lørdag aften.